cyanic-selkie/wikianc huggingface dataset:
Φώκιες
Κυστοφόρος φώκια
Το πιο γνωστό χαρακτηριστικό της κυστοφόρου είναι η μεγάλη της κύστη, που φουσκώνει. Μια προέκταση της ρινικής κοιλότητας που υπάρχει μόνο στον ενήλικα αρσενικό. Όταν δεν είναι φουσκωμένη, είναι χαλαρή και ζαρωμένη και κρέμεται μπρος από το στόμα, αλλά όταν φουσκώνει, στέκεται σαν μαξιλάρι στην κορφή του κεφαλιού. Ένα άλλο ενδιαφέρον χαρακτηριστικό των κυστοφόρων είναι η ικανότητά τους να βγάζουν ένα παράξενο κόκκινο δερμάτωμα, φυσώντας από το ένα ρουθούνι, το οποίο έχει σχήμα μπαλονιού. Αυτό σχηματίζεται από το ζαρωμένο και πολύ εκτατό εσωτερικό διάφραγμα, που μπορεί να φουσκώνει έξω από το ρουθούνι. Η αιτία αυτής της συμπεριφοράς είναι ακόμη άγνωστη, γιατί παρατηρείται τόσο σε αγριεμένες όσο και σε τελείως ήρεμες φώκιες, είτε βρίσκονται σε αιχμαλωσία είτε σε άγρια κατάσταση.
Γκρίζα φώκια
Σε κάπως πιο εύκρατα νερά ζει η «γκρίζα φώκια», που επισημάνθηκε και στις δύο πλευρές των ακτών του Βόρειου Ατλαντικού. Στη δυτική πλευρά βρίσκεται στις ακτές του κόλπου του Αγίου Λαυρεντίου και της Νέας Γης. Στην ανατολική πλευρά, ζει στην Ισλανδία, στις Νήσους Φερόες, στις Βρετανικές νήσους, στη Νορβηγική ακτή και στη Βαλτική θάλασσα.
Οι μεγαλύτερες αποικίες αναπαραγωγής βρίσκονται στις βρετανικές ακτές, στη Βόρεια Ρόνα και στις Ορκάδες. Άλλες αποικίες υπάρχουν στα Νησιά Σέτλαντ και στις Εβρίδες καθώς και σε πολλά κατάλληλα βραχώδη μέρη, κυρίως κατά μήκος της δυτικής ακτής της Μεγ. Βρετανίας όπως επίσης και στα νησιά Φάρνε, στην ανατολική πλευρά. Στα τελευταία χρόνια οι επιστήμονες παρακολούθησαν πολλά νεαρά ζώα για να διαπιστώσουν αν αποδημούν. Παρά το γεγονός ότι δεν παρατηρήθηκε πραγματική αποδημία, σημειώνεται ένας διασκορπισμός, μετά την εποχή του πολλαπλασιασμού, ιδιαίτερα των πολύ μικρών ζώων, που ενώ τριγυρίζουν μακριά, τείνουν πάντοτε να γυρίζουν κάθε χρόνο, στο μέρος που γεννήθηκαν.
Οι γκρίζες φώκιες δεν είναι τόσο μεγάλες όσο οι κυστοφόρες. Φτάνουν γύρω στα 2,9 μ. σε μήκος κι έχουν βάρος γύρω στα 294 κιλά. Παρόλο που υπάρχει μια τεράστια ποικιλία στο χρώμα, βρίσκονται δηλαδή όλες οι αποχρώσεις του σκούρου και ανοιχτού γκρι και καφέ, έχει προσδιοριστεί ότι στα αρσενικά ο βασικός χρωματισμός είναι σκουρότερος με ανοιχτόχρωμα στίγματα, ενώ στα θηλυκά είναι ανοιχτότερου χρώματος, πάνω στο οποίο υπάρχουν στίγματα, πιο σκούρα.
Εκτός από τη διαφορά στο χρώμα, τα ενήλικα αρσενικά έχουν και μια προτεταμένη «ρωμαϊκή» μύτη. Τα μικρά της γκρίζας φώκιας γεννιούνται σε διαφορετικές εποχές, ανάλογα με την τοποθεσία της αποικίας. Τα μικρά της Βαλτικής και του Αγ. Λαυρεντίου γεννιούνται τον Φεβρουάριο και τον Μάρτιο, ενώ στη Βρετανία γεννιούνται μεταξύ του Σεπτεμβρίου και του Δεκεμβρίου.
Τα νεογέννητα είναι γύρω στα 80 εκ. στο μήκος και, όπως τόσα άλλα μέλη των φωκίδων, είναι σκεπασμένα με μακρότριχη άσπρη γούνα, που κρατά επί τρεις περίπου εβδομάδες. Έπειτα αποκτούν ένα κοντό μπλε - γκρι χρώμα. Ο θηλασμός κρατά δύο - τρεις εβδομάδες και το καθημερινό ζύγισμα μια αιχμάλωτης μητέρας και ενός μικρού, απόδειξε ότι ένα μικρό τριών ημερών έχει βάρος 19,4 κιλά, το οποίο φτάνει στα 41,7 κιλά όταν είναι 18 ημερών οπότε και αποκόβει.
Η θηλυκιά ενήλικη, η οποία νηστεύει κατά το θηλασμό, χάνει 43 κιλά την περίοδο αυτή, το βάρος της δηλαδή. πέφτει από 168 στα 125 κιλά. Οι αρσενικές γκρίζες φώκιες, κατά την εποχή του πολλαπλασιασμού, ζουν σε μόνιμες περιοχές.
Φώκια η κοινή
Η «φώκια η κοινή», παρά την ονομασία της, δεν είναι τόσο κοινή στις βρετανικές τουλάχιστον ακτές. Ζει σε λιμνοθάλασσες και σε αμμώδεις όχθες, που μένουν ακάλυπτες στην άμπωτη. Είναι πολύ διαδεδομένη και διάφορες ονομασίες υποείδους έχουν δοθεί στις διάφορες γεωγραφικές ομάδες.
Οι φώκιες, οι γνωστές ως μοναχές, ζουν σε πιο ζεστά νερά από πολλές άλλες.
Υπάρχουν τρία είδη: η φώκια η μοναχή της Μεσογείου, η Δυτικοϊνδιάνικη και η φώκια Λαϊζάν. Εικάζεται ότι ονομάστηκαν μοναχές, εξαιτίας των κυλίνδρων λίπους, που έχουν πίσω από το κεφάλι τους και που μοιάζουν με κουκούλες. Η φώκια η Μοναχή της Μεσογείου φαίνεται να είναι η πρώτη που γνώρισε ο άνθρωπος στους ιστορικούς χρόνους. Επειδή μάλιστα ζει και στη Μεσόγειο, ήταν πολύ γνωστή στους αρχαίους Έλληνες και Ρωμαίους.
Φώκια λεοπάρδαλη
Οι υπόλοιπες φώκιες ζουν στα κρύα νερά της Ανταρκτικής. Είναι όλες πολικές, αλλά ζουν σε διαφορετικές περιοχές και με διαφορετικές συνθήκες διατροφής.
Η «φώκια λεοπάρδαλη» συναντάται πιο βόρεια και ζει στα κράσπεδα των παγετώνων. Τα περισσότερα από τα ζώα αυτά είναι αποδημητικά και μετακινούνται προς τα βόρεια το χειμώνα. Την εποχή αυτή, οι φώκιες λεοπαρδάλεις συναντώνται στα περισσότερα υποανταρκτικά νησιά, όπως τη Νήσο Μακουάρι, το Κεργκελέν και τη Νότια Γεωργία. Μερικές, σποραδικά, ζουν στις νότιες ακτές της Αυστραλίας και της Νέας Ζηλανδίας και μία μάλιστα βρέθηκε τόσο βόρεια, στο νησί Ραροτόγκα, των Νήσων Κουκ.
Τα μικρά τους, μάλιστα, πηγαίνουν πιο μακριά από τα ενήλικα. Οι φώκιες λεοπαρδάλεις είναι μεγάλα, μοναχικά ζώα, που φτάνουν γύρω στα 3,3 μ. σε μήκος και ζυγίζουν γύρω στα 272 κιλά.
Οι μεγάλες θηλυκές μπορεί να είναι ως 60 εκ. μακρύτερες από τις μεγάλες αρσενικές. Οι φώκιες αυτές στο τρίχωμά τους είναι σκούρες γκρι στην πλάτη και ανοιχτές γκρι στην κοιλιά κι έχουν και μια πολύμορφη ποικιλία από στίγματα στις πλευρές και στο λαιμό. Έχουν πολύ λεπτά σώματα και το κεφάλι δείχνει δυσανάλογα μεγάλο, μ' ένα φαρδύ στόμα, οπλισμένο με μεγάλα δόντια, που έχουν το καθένα τρεις μύτες. Η εμφάνισή της είναι υπεύθυνη για τη φήμη της, γιατί επιδεικνύει εξαιρετική αγριότητα, αλλά εάν δεν ενοχληθεί είναι απλώς επικίνδυνη μόνο για τους πιγκουίνους, τα ψάρια και τα καλαμάρια, με τα οποία τρέφεται.
Όπως κι οι άλλοι πτερυγιόποδες πιγκουινοφάγοι, η φώκια λεοπάρδαλη χτυπά δυνατά το νεκρό πουλί στους βράχους έως ότου αποβάλει το δέρμα του. (Δέρματα πιγκουίνων, βρίσκονται συχνά στους πάγους). Επειδή ζει σε παγετώνες δεν ξέρουμε πολλά για τη γενική ιστορία της ζωής της, αλλά πιστεύεται ότι γεννάει τα μικρά της στο διάστημα μεταξύ των μηνών Νοέμβριο και Ιανουάριο.
Ομματοφώκη
Η «ομματοφώκη» είναι, ίσως, η λιγότερη γνωστή από τις φώκιες της Ανταρκτικής. Βρίσκεται στους μεγάλους παγετώνες, γύρω από τα κράσπεδα της Ανταρκτικής Ηπείρου, αλλά επισημαίνεται σπάνια.
Φώκια του Βέντελ
Η «φώκια του Βέντελ» ζει πιο νότια από τους παγετώνες, συνήθως κοντά στην ξηρά ή σε αδιάπλευστους πάγους. Είναι η πιο νότια από τις φώκιες της Ανταρκτικής και δεν αποδημεί, παρά το γεγονός ότι μερικές φτάνουν ως το νησί Μακουάρι, τα νησιά Φώκλαντ και τη Νέα Ζηλανδία. Οι ενήλικες είναι γύρω στα 2,7 μ. σε μήκος και οι θηλυκές λίγο μεγαλύτερες. Είναι σκούρες καφέ ή μαύρες στην πλάτη που ξεθωριάζει προς το άσπρο στην κοιλιά, με διάφορες άσπρες λουρίδες και πιτσιλιές πάνω στο σκούρο φόντο. Το τρίχωμά τους ξεθωριάζει το καλοκαίρι, αλλά όχι τόσο όσο της καρκινοφάγου. Η συνηθισμένη τροφή τους είναι τα ψάρια, αν και μπορεί να φάνε και πολλά ασπόνδυλα, όπως καλαμάρια, οστρακόδερμα και ολοθούρια. Οι φώκιες αυτές χρησιμοποιούνται πολύ για τροφή των σκύλων των ανταρκτικών αποστολών. Επειδή βρίσκονται σε περιοχές όπου ζει και ο άνθρωπος, έχουν μελετηθεί και ξέρουμε περισσότερα γι' αυτές από όσα για τις άλλες φώκιες της Ανταρκτικής. Ιδιαίτερα μελετήθηκαν το βάθος των καταδύσεών τους και οι υποβρύχιοι ήχοι που εκβάλλουν. Βαθύμετρα που προσδέθηκαν στο σώμα τους, έδειξαν ότι βουτάνε συχνά σε βάθος 300 και 400 μ. αλλά, σπάνια, πηγαίνουν και βαθύτερα. Ο χρόνος που μένουν κάτω από το νερό είναι συνήθως γύρω στα 20 λεπτά, που φαίνεται ότι είναι και το όριο αντοχής τους. Πολλοί υποβρύχιοι ήχοι έχουν καταγραφεί. Χρησιμοποιούνται από τις φώκιες για να επικοινωνήσουν μεταξύ τους και για να εντοπίσουν την τροφή τους και τα ανοίγματα στους πάγους., που επιτρέπουν στα ζώα να αναπνέουν. Τα μικρά τους που έχουν, περίπου 1,5 μ. μήκος κατά τη γέννησή τους, γεννιούνται το Σεπτέμβριο ή τον Οκτώβριο και έχουν γκριζωπό τρίχωμα.
Φώκιες ζουν και στην Ελλάδα, αν και ο αριθμός τους δεν είναι μεγάλος. Αρκετές ωστόσο ζουν στα ερημονήσια, όπου δεν ενοχλούνται από την παρουσία του ανθρώπου.
Πηγές
Κατηγορία:Πτερυγιόποδα
Κορράδος Α΄ του Τσέρινγκεν
Ο Κορράδος Α΄, γερμ. Conrad I (π. 1090 - 8 Ιανουαρίου 1152) από τον Οίκο του Τσέρινγκεν ήταν δούκας του Τσέρινγκεν (1122-1127).
Βιογραφία
Ήταν ο δευτερότοκος γιος του Μπέρτολτ Β΄ και της Αγνής των Ράινφελντεν, κόρης του Ροδόλφου δούκα της Σουαβίας & διεκδικητή βασιλιά της Γερμανίας.
Το 1152 απεβίωσε στην Κωνσταντία σε ηλικία π. 62 ετών και τον διαδέχθηκε ο πρωτότοκος γιος του Αδαλβέρτος Α΄.
Οικογένεια
Νυμφεύτηκε την Κλημεντία του Λουξεμβούργου-Ναμύρ, κόρη του Γοδεφρείδου Α΄ κόμη του Ναμύρ, και είχε τέκνα:
Αναφορές
Κατηγορία:Οίκος του Τσέρινγκεν
Μπίρατς (περιοχή)
Το Μπίρατς (Σερβικά Κυριλλικά: Бирач) είναι μια περιοχή της ανατολικής Βοσνίας και Ερζεγοβίνης. Αποτελείται από τους δήμους Μιλίτσι, Βλασένιτσα, Σρεμπρένιτσα, Μπράτουνατς, Ζβόρνικ και Σεκοβίτσι.
Γιουγκοσλαβία
Τον Νοέμβριο του 1990, διεξήχθησαν οι πρώτες πολυκομματικές εκλογές στη Βοσνία και Ερζεγοβίνη μετά τον Β΄ Παγκόσμιο Πόλεμο. Το κύριο στοιχείο της πολιτικής πλατφόρμας του SDS ήταν ο στόχος της ενοποίησης των Σέρβων σε ένα κοινό κράτος. Οι Σέρβοι της Βοσνίας άρχισαν να οργανώνουν επίσημες περιφερειακές ενώσεις, γνωστές ως "Ενώσεις Δήμων και κοινοτήτων", μια μορφή διοικητικής διαίρεσης, που παρεχόταν κάτω από το Γιουγκοσλαβικό συνταγματικό καθεστώς του 1974. Αυτές οι ενώσεις, ήταν το πρώτο βήμα για την εγκαθίδρυση ξεχωριστών κυβερνητικών σωμάτων για τους Σερβοβόσνιους στη Βοσνία και Ερζεγοβίνη.
Τον Σεπτέμβριο του 1991, οι Ενώσεις των Δήμων μετατράπηκαν σε Σερβικές Αυτόνομες Περιφέρειες (ΣΑΠ). Στις 9 Νοεμβρίου 1991 το Μπίρατς χαρακτηρίστηκε ως Σερβική Αυτόνομη Περιφέρεια. Δώδεκα μέρες αργότερα, στις 21 Νοεμβρίου, το Βοσνιακό Σερβικό Συμβούλιο ίδρυσε το Μπίρατς ως μία Σερβική Αυτόνομη Περιφέρεια, και το συγχώνευσε με την περιφέρεια της Ρομάνιγια, για να σχηματιστεί η Σερβική Αυτόνομη Περιφέρεια της Ρομάνιγια-Μπίρατς.
Στις 9 Ιανουαρίου του 1992, η Σερβοβοσνιακή συνέλευση ενέκρινε μια δήλωση για την ανακήρυξη της Σερβικής Δημοκρατίας της Βοσνίας και Ερζεγοβίνης. Στις 28 Φεβρουαρίου 1992, το Σύνταγμα της Σερβικής Δημοκρατίας της Βοσνίας και Ερζεγοβίνης δήλωσε ότι στο έδαφος της Σερβικής Δημοκρατίας περιλαμβάνονταν "οι επικράτειες των Σερβικών Αυτόνομων Περιφερειών και Επαρχιών και όλες οι άλλες Σερβικές οντότητες στη Βοσνία και Ερζεγοβίνη" και ότι αποτελεί μέρος της Σοσιαλιστικής Ομοσπονδιακής Δημοκρατίας της Γιουγκοσλαβίας. Στις 12 Αυγούστου του 1992, η Σερβική Δημοκρατία της Βοσνίας και Ερζεγοβίνης, άλλαξε το όνομά της σε Σερβική Δημοκρατία. Η Σερβική Αυτόνομη Περιφέρεια Ρομάνιγια-Μπίρατς έγινε μέρος της Σερβικής Δημοκρατίας της Βοσνίας.
Πηγές
Κατηγορία:Ιστορικές περιοχές της Βοσνίας και Ερζεγοβίνης
Πολ ντε Μπόρμαν
Ο Πολ ντε Μπόρμαν (γαλλικά : Paul de Borman, 1 Δεκεμβρίου 1879 - 21 Απριλίου 1948) ήταν Βέλγος αθλητής της αντισφαίρισης. Θεωρείται πρωτοπόρος της βελγικής αντισφαίρισης. Από το 1946 έως το 1947 ήταν πρόεδρος της Διεθνούς Ομοσπονδίας Τένις.
Ο Μπόρμαν ήταν από τα ιδρυτικά μέλη του συλόγου "Ρόαγιαλ Λέοπολντ Κλαμπ" των Βρυξελλών το 1898 και αργότερα χρημάτισε και πρόεδρος του. Μεταξύ 1904 και 1919 έπαιξε σε δέκα διοργανώσεις για τη Βελγική ομάδα του κυπέλλου Ντέιβις όπου μαζί της έπαιξε στον τελικό του 1904 εναντίον της Βρετανικής ομάδας. Την ίδια χρονιά έφθασε στον ημιτελικό του πρωταθλήματος Γουίμπλεντον του 1904. Το 1903 κέρδισε το διεθνές τουρνουά της Οστάνδης, κερδίζοντας τον Αμερικανό Κλάρενς Χόμπαρτ στον τελικό.
Στο Βελγικό πρωτάθλημα ήταν πρώτος στο απλό τις χρονιές 1898, 1899, 1900, 1902, 1903, 1904, 1905, 1911 και το 1912, στο διπλό αντρών το 1900. Στο διπλό μεικτό ήταν τις χρονιές 1904 και το 1905.
Από το 1920 το βραβείο για το κατώτερο πρωτάθλημα του Βελγίου, Β΄κατηγορία, ονομάζεται Κύπελλο Μπόρμαν. Το γήπεδο του Λέοπολντ κλαμπ, που χτίστηκε το 1952, φέρει επίσης το όνομά του.
Παραπομπές
Κατηγορία:Βέλγοι αθλητές της αντισφαίρισης Κατηγορία:Ρόγιαλ Λέοπολντ κλαμπ Βρυξελλών
Καισάρεια Κοζάνης
Η Καισάρεια ή Καισαρειά είναι ημιορεινό χωριό της περιφερειακής ενότητας Κοζάνης σε υψόμετρο 330 μέτρα.
Γεωγραφία - Ιστορία
Η Καισάρεια βρίσκεται δυτικά της τεχνητής λίμνης Πολυφύτου και νοτιοανατολικά της πόλης της Κοζάνης σε απόσταση 18 χλμ. Το χωριό είναι κτισμένο πάνω σε μικρό επικλινή λόφο και πολιτισμικά ανήκει στα χωριά της περιοχής Τσαρσιαμπά. Νότια και σε απόσταση 3 χλμ. βρίσκεται ο αρχαιολογικός χώρος "Παλιόκαστρο" όπου έχουν βρεθεί αρχαιολογικές θέσεις και οικιστικά σύνολα που χρονολογούνται από την Προϊστορική, Αρχαιοελληνική και Ρωμαϊκή περίοδο. Πολλά από τα ευρήματα εκτίθενται στην αρχαιολογική συλλογή Καισάρειας του Αρχαιολογικού Μουσείου Αιανής, στο Αρχαιολογικό Μουσείο Κοζάνης και στο Βυζαντινό Μουσείο Κοζάνης. Στην τοποθεσία "Κάστρο Καισαριάς" ή "Παλιόκαστρο" υπάρχουν "λείψανα ισχυρού πρωτοβυζαντινού τείχους του 6ου αιώνα με πύργους κατά διαστήματα" καθώς και "ψηφιδωτό δάπεδο, τμήμα του οποίου βρίσκεται κάτω από το τείχος" . Στην τοποθεσία "Άγιος Κωνσταντίνος", το 1995, ανασκάφηκε νεκροταφείο παλαιοχριστιανικών χρόνων, μεγάλο μέρος του οποίου έχει καταστραφεί από την τεχνητή λίμνη. Σύμφωνα με τους κα­τα­λό­γους Μη­τρο­πό­λε­ων και Ε­πι­σκο­πών που πα­ρα­θέ­τει ο Γε­ρά­σι­μος Κο­νι­δά­ρης στην «Εκ­κλη­σι­α­στι­κή ι­στο­ρί­α της Ελ­λά­δος» (τομ. Α . σελ. 513 – 515) η επισκοπή Καισαρείας α­να­φέ­ρε­ται ως η πρώ­τη επι­σκο­πή της περιοχής και να υ­πάγεται στη Μη­τρό­πο­λη Λα­ρί­σης κα­τά τον 5ο αι­ώ­να (431 – 551). "Αξιόλογο δείγμα λαϊκής αρχιτεκτονικής και ζωγραφικής της περιοχής κατά το 19ο αιώνα" θεωρείται η εκκλησία του Τιμίου Προδρόμου. Ανατολικά του χωριού και δίπλα στις όχθες της τεχνητής λίμνης βρίσκεται το άλσος της Αγίας Αναλήψεως (Παναγιά).
Διοικητικά
Η Καισάρεια αναφέρεται ως οικισμός από την περίοδο της τουρκοκρατίας και μετά την απελευθέρωση με το ΦΕΚ 260Α-31/12/1918 ορίστηκε έδρα της ομώνυμης κοινότητας. Σύμφωνα με το σχέδιο Καλλικράτης, μαζί με τον Κήπο αποτελούν την τοπική κοινότητα Καισάρειας που υπάγεται στη δημοτική ενότητα Ελιμείας του δήμου Κοζάνης και σύμφωνα με την απογραφή 2011 ως κοινότητα έχει πληθυσμό 744 κατοίκους ενώ ως οικισμός 615.
Μοντεκοπιόλο
Το Μοντεκοπιόλο (ιταλικά: Montecopiolo) είναι ιταλικός δήμος στην Επαρχία του Ρίμινι, στην περιφέρεια της Εμίλια-Ρομάνια.
Παραπομπές
Κατηγορία:Δήμοι της Επαρχίας του Ρίμινι
Μοντεφιόρε Κόνκα
Το Μοντεφιόρε Κόνκα (ιταλικά: Montefiore Conca) είναι ιταλικός δήμος στην Επαρχία του Ρίμινι, στην περιφέρεια της Εμίλια-Ρομάνια.
Παραπομπές
Κατηγορία:Δήμοι της Επαρχίας του Ρίμινι
Έντο Μούριτς
Ο Έντο Μούριτς (γεννήθηκε στις 27 Νοεμβρίου 1991) είναι Σλοβένος επαγγελματίας καλαθοσφαιριστής που έπαιξε τελευταία φορά για την Τσεντεβίτα Ολίμπια της 1ης Σλοβενίας και της 1ης Αδριατικής. Εκπροσωπεί επίσης την εθνική ομάδα της Σλοβενίας. Έχει ύψος 2,02 μέτρων και παίζει στη θέση του σμολ φόργουορντ.
Επαγγελματική σταδιοδρομία
Ο Μούριτς ξεκίνησε να παίζει μπάσκετ με την ομάδα Πάρκλι με έδρα τη Λιουμπλιάνα. Την περίοδο 2008–09 δόθηκε δανεικός στην TCG Μερκάτορ για μία χρονιά. Την περίοδο 2009–10 επέστρεψε στην Πάρκλι όπου έμεινε μέχρι το καλοκαίρι του 2010.
Κρκα
Το 2010, ο Μούριτς υπέγραψε συμβόλαιο με τη σλοβενική ομάδα Κρκα. Με την Κρκα κατέκτησε το EuroChallenge της FIBA της περιόδου 2010-11 κερδίζοντας με 83-77 στον τελικό επί της Λοκομοτίβ Κουμπάν. Σε 17 αγώνες είχε μέσο όρο 4,9 πόντους, 0,6 ασίστ και 3,3 ριμπάουντ ανά παιχνίδι στο EuroChallenge της FIBA της χρονιάς 2010–11. Έπαιξε τέσσερις χρονιές με την Κρκα και κατέκτησε το EuroChallenge, το Κύπελλο Σλοβενίας και τέσσερις φορές το Σλοβενικό πρωτάθλημα. Η περίοδος 2013–14 ήταν η τελευταία χρονιά του με την Κρκα και ήταν επίσης η καλύτερη χρονιά του όπου είχε μέσο όρο 13,4 πόντους, 4,7 ριμπάουντ και 1,6 ασίστ ανά παιχνίδι στην 1η Αδριατικής.
Σάμερ Λιγκ του ΝΒΑ
Έπαιξε με τους Ατλάντα Χοκς στο Σάμερ Λιγκ του ΝΒΑ του 2014. Στις 12 Ιουλίου 2014, ο Μούριτς έπαιξε τον πρώτο του αγώνα στο Σάμερ Λιγκ του ΝΒΑ, απέναντι στους Ουάσιγκτον Γουίζαρντς και σημείωσε 4 πόντους σε 5 λεπτά συμμετοχής. Μία ημέρα αργότερα, ο Έντο Μούριτς έπαιξε το καλύτερο παιχνίδι του στο Σάμερ Λιγκ του ΝΒΑ απέναντι στους NBA D-League Select, όπου σημείωσε 4 πόντους και είχε 4 ριμπάουντ.
Παρτιζάν
Στις 11 Σεπτεμβρίου 2014 ο Μούριτς υπέγραψε τριετές συμβόλαιο με τη σερβική ομάδα Παρτιζάν Βελιγραδίου.
Στις 26 Σεπτεμβρίου 2014, ο Μούριτς έκανε την πρώτη συμμετοχή του με την Παρτιζάν σε φιλικό αγώνα απέναντι στην Αρμάνι Μιλάνο όπου σημείωσε 29 πόντους και ήταν ο πιο αποτελεσματικός παίκτης σε αυτόν τον αγώνα. Ο Μούριτς έπαιξε στον πρώτο αγώνα του με την Παρτιζάν στην 1η Αδριατικής έναντι της πρώην ομάδας του, την Κρκα, και πέτυχε 22 πόντους στις 8 Οκτωβρίου 2014 Στις 29 Οκτωβρίου 2014, έπαιξε στον πιο αποτελεσματικό αγώνα του στο Eurocup, με την Χάποελ Ιερουσαλήμ, όπου σημείωσε 21 πόντους. Στις 30 Νοεμβρίου 2014, στον αγώνα με τον Ερυθρό Αστέρα, ο Μούριτς τραυματίστηκε σε μονομαχία με τον συμπατριώτη του Γιάκα Μπλάζιτς και λόγω αυτού του τραυματισμού χρειάστηκε να σταματήσει για έναν μήνα. Στο Eurocup έπαιξε σε 7 παιχνίδια και είχε μέσο όρο 14 πόντους, 4,1 ριμπάουντ και 2,4 ασίστ ανά αγώνα, με όλα αυτά τα στατιστικά υψηλά σταδιοδρομίας. Σε 21 αγώνες στην 1η Αδριατικής, είχε μέσο όρο 11,3 πόντους, 3,8 ριμπάουντ και 2 ασίστ ανά αγώνα.
Τουρκία, Πολωνία και Κροατία
Στις 30 Ιουλίου 2016, ο Μούριτς υπέγραψε με την τουρκική ομάδα Μπάνβιτ για την περίοδο 2016–17.
Στις 13 Σεπτεμβρίου 2017, ο Μούριτς υπέγραψε συμβόλαιο 1+1 με την τουρκική ομάδα Εφές Αναντολού. Στις 16 Δεκεμβρίου 2017 χώρισε με την Εφές.
Στις 30 Δεκεμβρίου 2017, ο Μούριτς υπέγραψε με την πολωνική ομάδα Στέλμετ Ζιελόνα Γκόρα για το υπόλοιπο της χρονιάς 2017-18. Στις 9 Σεπτεμβρίου 2018 ο Μούριτς και η Ζιελόνα Γκόρα χώρισαν.
Στις 16 Δεκεμβρίου 2018, ο Μούριτς υπέγραψε με την κροατική ομάδα Τσεντεβίτα για το υπόλοιπο της περιόδου 2018-19.
Στις 8 Ιουλίου 2019, ο Μούριτς υπέγραψε διετές συμβόλαιο με τη σλοβενική ομάδα Τσεντεβίτα Ολίμπια, ως ο πρώτος παίκτης που υπέγραψε με τον σύλλογο.
Εθνική Σλοβενίας
δεξιά|μικρογραφία|250x250εσ| Ο Μούριτς (αριστερά) αγωνίζεται με τη Σλοβενία σε ένα παιχνίδι απέναντι στην Ισλανδία το 2016 Από το 2011 ο Μούριτς είναι μέλος της εθνικής ομάδας καλαθοσφαίρισης της Σλοβενίας.
Ο Μούριτς έχει παίξει στο Ευρωπαϊκό Πρωτάθλημα Καλαθοσφαίρισης του 2011 στη Λιθουανία. Στις 14 Σεπτεμβρίου 2011, η Σλοβενία έχασε στους προημιτελικούς από την Ισπανία με 86–64. Η Σλοβενία στη νίκη επί της Σερβίας κατέλαβε την έβδομη θέση και σε εκείνο το παιχνίδι ο Μούριτς σημείωσε 8 πόντους και είχε 3 ριμπάουντ. Σε 11 αγώνες στην διοργάνωση, ο Μούριτς είχε μέσο όρο 2,7 πόντους, 0,5 ασίστ και 2,4 ριμπάουντ ανά αγώνα.
Ο Μούριτς έχει αγωνιστεί στο Ευρωπαϊκό Πρωτάθλημα Καλαθοσφαίρισης του 2013 στη Σλοβενία. Η Σλοβενία κατέλαβε την πέμπτη θέση μετά τη νίκη επί της Ουκρανίας με 69–63 και ο Μούριτς σημείωσε 9 πόντους και είχε 4 ριμπάουντ. Σε εκείνην την διοργάνωση, ο Μούριτς είχε παίξει σε 10 αγώνες και είχε μέσο όρο 3,4 πόντους και 2,9 ριμπάουντ ανά παιχνίδι.
Στο Παγκόσμιο Κύπελλο Καλαθοσφαίρισης του 2014 στην Ισπανία, υπήρξε επίσης μέλος της εθνικής ομάδας της Σλοβενίας που κατέκτησε την έβδομη θέση. Στις 30 Αυγούστου 2014, στον πρώτο αγώνα του τρίτου ομίλου, η Σλοβενία έπαιξε με την Αυστραλία και την κέρδισε με 80–90 και ο Μούριτς σημείωσε 5 πόντους. Στην πρώτη φάση της διοργάνωσης, η Σλοβενία κυριάρχησε στον τέταρτο όμιλο με επίδοση νικών 4-1 μαζί με τη Λιθουανία. Ωστόσο, έχασε στον ημιτελικό από τις Ηνωμένες Πολιτείες με 76–119 και ο Έντο Μούριτς σημείωσε 6 πόντους για σχεδόν 10 λεπτά συμμετοχής. Σε 7 παιχνίδια στην διοργάνωση, ο Μούριτς είχε μέσο όρο 3,4 πόντους και 2 ριμπάουντ ανά παιχνίδι με 46,2% στα σουτ εντός πεδιάς και 25% στα τρίποντα.
Ο Μούριτς ήταν μέλος της εθνικής ομάδας στο Ευρωπαϊκό Πρωτάθλημα Καλαθοσφαίρισης του 2017 και στους Θερινούς Ολυμπιακούς Αγώνες του 2020, όπου η Σλοβενία κατέκτησε το χρυσό και την τέταρτη θέση, αντίστοιχα.
Προσωπική ζωή
Γεννήθηκε στη Λιουμπλιάνα της Σλοβενίας. Ο μεγαλύτερος αδελφός του, Ντίνο, είναι επίσης επαγγελματίας καλαθοσφαιριστής.
Εξωτερικοί σύνδεσμοι
Κατηγορία:Σμολ φόργουορντ Κατηγορία:Καλαθοσφαιριστές Παρτιζάν Βελιγραδίου Κατηγορία:Καλαθοσφαιριστές ΚΚ Κρκα Κατηγορία:Καλαθοσφαιριστές Τσεντεβίτα Ζάγκρεμπ Κατηγορία:Παίκτες νικητές Ευρωμπάσκετ Κατηγορία:Καλαθοσφαιριστές Μπάσκετ Ζιελόνα Γκούρα Κατηγορία:Καλαθοσφαιριστές στους Θερινούς Ολυμπιακούς Αγώνες 2020 Κατηγορία:Καλαθοσφαιριστές Μπαντιρμά Μ.Ι.Κ. Κατηγορία:Καλαθοσφαιριστές Εφές Αναντόλου Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές Παγκοσμίου Πρωταθλήματος 2014
Τουίτι
Ο Τουίτι είναι χαρακτήρας κινουμένων σχεδίων της τηλεόρασης.
Ιστορία
Στη συνέχεια ο Τουίτι έγινε ένα κίτρινο καναρίνι με πούπουλα, που το κυνηγάει ένας γάτος, ο Silvester, όμως ο σκύλος, φίλος του Τουίτι, το προστατεύει, καθώς επίσης και η γιαγιά. Έτσι ο Τουίτι καταφέρνει πάντα να ξεφεύγει.
Δημιουργοί, ερμηνεία
Τον tweety τον δημιούργησαν:Μπομπ Κλάμπετ και Φράιζ Φρέλενγκ.
Η Ερμηνεία Μελ Μπλανκ, Τζόι Αλάσκει ,Μπομπ Μπέργκνε , Σαμιουελ Βινσεντ,Ερικ Γκολμπεργκ
Βραβεύσεις
Το 1998 βραβεύτηκαν οι φιγούρες τους από τα Αμερικάνικα ταχυδρομεία με γραμματόσημα, που απεικόνιζε τις φιγούρες.
Περιγραφή
Ο Τουίτι είναι ένα κίτρινο καναρίνι με μεγάλο κεφάλι, μικρά φτερά, μικρόσωμος, μικρά πορτοκαλί πόδια και μπλε μάτια.
Φύλο
Παρότι ο Τουίτι έχει λεπτή φωνή και μακριές βλεφαρίδες είναι αρσενικός.
Μπάλτο
Ο Μπάλτο (αγγλικά: Balto, 1919 – 14 Μαρτίου 1933) ήταν Σιβηρικό Χάσκυ που ανήκε στον εκτροφέα Λέναρντ Σέππαλα ο οποίος έπαιρνε μέρος σε αγώνες με έλκηθρο που σέρνουν σκύλοι. Ο Μπάλτο επέτυχε φήμη όταν σύμφωνα με πληροφορίες ηγήθηκε μιας ομάδας σκύλων ελκηθροδρομιών που οδηγούσε ο Γκούναρ Κάασεν στην τελευταία κούρσα του Αγώνα για τον Ορό στο Νόουμ το 1925, στον οποίο η αντιτοξίνη διφθερίτιδα μεταφέρθηκε από το Άνκορεϊτζ της Αλάσκας προς τη Νενάνα της Αλάσκας με τρένο και στη συνέχεια στο Νόουμ με έλκηθρο σκύλου για την καταπολέμηση έξαρσης της νόσου. Ο Μπάλτο έζησε με άνεση στον ζωολογικό κήπο του Κλίβελαντ μέχρι τον θάνατό του στις 14 Μαρτίου 1933, σε ηλικία 14 ετών. Μετά το θάνατό του, το σώμα του τοποθετήθηκε και εκτέθηκε στο Μουσείο Φυσικής Ιστορίας του Κλίβελαντ, όπου παραμένει μέχρι σήμερα.
Τουίτι
Χαρακτήρας
Ο Τουίτι φαίνεται να είναι ανήμπορος αλλά είναι πονηρός και καταφέρνει πάντα να ξεγλυστρά από τον Συλβέστερ που τον κυνηγά.
Μπάλτο
Παραπομπές
Κατηγορία:Διάσημα ζώα
Τουίτι
Χαρακτήρες
Η Γιαγιά ,ο Σκύλος, ο Silvester και ο Τουίτι.
Εξωτερικοί σύνδεσμοι
Κατηγορία:Looney Tunes (χαρακτήρες)
Μοντεγκριντόλφο
Το Μοντεγκριντόλφο (ιταλικά: Montegridolfo) είναι ιταλικός δήμος στην Επαρχία του Ρίμινι, στην περιφέρεια της Εμίλια-Ρομάνια.
Βερθόλδος Δ΄ του Τσέρινγκεν
Ο Βερθόλδος Δ΄ (γερμ.: Berthold IV. von Zähringen , 1125 – 8 Δεκεμβρίου 1186) από τον Οίκο του Τσέρινγκεν ήταν δούκας του Τσέρινγκεν.
Βιογραφία
Ήταν ο πρωτότοκος γιος του Κορράδου Α΄, δούκα του Τσέρινγκεν και της Κλημεντίας του Λουξεμβούργου-Ναμύρ.
Διαδέχθηκε τον πατέρα του το 1152 ως δούκας του Τσέρινγκεν. Ο Φρειδερίκος Α΄ των Χοενστάουφεν της Γερμανίας του είχε υποσχεθεί ότι αν καταλάμβανε την Εντεύθεν του Ιούρα (Cisjurania) Βουργουνδία (Κάτω ή Γαλλική Βουργουνδία) και τον βοηθούσε στην Ιταλική του εκστρατεία του 1152, θα του έδινε τον τίτλο του δούκα της Βουργουνδίας. Όμως η κατάκτηση της Βουργουνδίας απέτυχε· επιπλέον ο Φρειδερίκος Α΄ νυμφεύτηκε τη Βεατρίκη της Ιβρέας, κόμισσα της Βουργουνδίας. Τελικά ο βασιλιάς του έδωσε τον τίτλο του ρέκτορα της Βουργουνδίας και τον έκανε κύριο της Γενεύης, Λωζάννης και Σιόν, περιοχών της Πέραν του Ιούρα (Transjurane) Βουργουνδίας (Άνω ή Ελβετικής Βουργουνδίας).
Το 1186 απεβίωσε σε ηλικία 61 ετών. Τον διαδέχθηκε ο μόνος γιος του Μπέρτολντ Δ΄.
Οικογένεια
Νυμφεύτηκε τη Χάιντβιγκ του Φρόμπουργκ και είχε τέκνα:
Παραπομπές σε πηγές
Κατηγορία:Οίκος του Τσέρινγκεν
Rabbids Invasion
Το Rabbids invasion είναι μια σειρά κινουμένων σχεδίων που πρωταγωνιστούν τρελά κουνέλια.
Δημιουργία - μετάδοση
Το Rabbids Invasion είναι μια γαλλική / αμερικανική σειρά που δημιουργήθηκε στις 3 Αυγούστου του 2013 από το Nickelodeon.
Η σειρά άρχισε από το Nictoons στα τέλη της δεύτερης σεζόν του 2015. Στην Ελλάδα ξεκίνησε στις 5 Μαΐου 2014.
Ιστορία
Είναι χαζά κουνέλια που πειράζουν το ένα το άλλο, κάνουν χαζά πράγματα, όπως να τρώνε σάπια φαγητά και να κάνουν πράγματα που βάζουν όλο τον κόσμο σε μπελάδες.
Γίνονται πειράματα σε κουνέλια από ανθρώπους επιστήμονες. Τα κουνέλια κυκλοφορούν ελεύθερα παντού. Οι άνθρωποι σχεδόν δεν τους δίνουν σημασία σαν να μην υπάρχουν, εκτός εκτός από τους επιστήμονες και δύο παιδιά. Έχουν εμμονή με το φεγγάρι.
Εξωτερικοί σύνδεσμοι
Κατηγορία:Σειρές του Nickelodeon Κατηγορία:Αμερικανικές τηλεοπτικές σειρές κινουμένων σχεδίων Κατηγορία:Γαλλικές τηλεοπτικές σειρές κινουμένων σχεδίων Κατηγορία:Τηλεοπτικές σειρές κινουμένων σχεδίων
Γλωσσική σχετικότητα
Η γλωσσική σχετικότητα είναι έννοια που πρωτοεισάγεται από τους Έντουαρντ Σαπίρ (Edward Sapir) και Benjamin Lee Whorf. Αναφέρεται στη σχέση γλώσσας και σκέψης, και υποστηρίζει ότι η γλώσσα επηρεάζει σε μεγάλο βαθμό τον τρόπο που σκέφτεται ο άνθρωπος.
Υπόθεση των Σαπίρ και Whorf
Ο Αμερικανός γλωσσολόγος και ανθρωπολόγος Έντουαρντ Σαπίρ και ο μαθητής του Benjamin Lee Whorf αναπτύσσουν τη θεωρία τους περί γλωσσικού καθορισμού και γλωσσικής σχετικότητας. Βασική τους πρόταση ότι η γλώσσα επηρεάζει τη σκέψη. Η γλώσσα, δηλαδή, οδηγεί στην οικοδόμηση της σκέψης κι όχι η σκέψη στην παραγωγή γλώσσας όπως υποστήριζε ο Ζαν Πιαζέ. Με λίγα λόγια, η γλώσσα με την υπόθεση αυτή ανάγεται σε προϋπόθεση για την εμφάνιση της ορθής σκέψης. Οι θεωρητικοί αυτοί υποστηρίζουν πως η γλώσσα που χρησιμοποιούμε ανάλογα με τον τόπο στον οποίο ζούμε προσδιορίζει και τις έννοιες που είμαστε σε θέση να αναπτύξουμε στην πορεία. Πιο συγκεκριμένα, όπως είναι γνωστό, κάθε πολιτισμός έχει ορισμένα ιδιαίτερα, μοναδικά για τον καθένα, γλωσσικά σχήματα τα οποία αναπαράγουν και επικοινωνούν μεταξύ τους τα μέλη αυτού του πολιτισμού. Σύμφωνα, λοιπόν, με την υπόθεση των Σαπίρ και Whorf κάθε πολιτισμός θα έχει και τη δική του αντίληψη για τον κόσμο γύρω του, αφού αυτή η αντίληψη καθορίζεται από την ξεχωριστή γλώσσα του συγκεκριμένου πολιτισμού.
Ένα χαρακτηριστικό παράδειγμα είναι το λεξιλόγιο των Εσκιμώων που περιλαμβάνει 27 διαφορετικές λέξεις για το χιόνι. Ο πολιτισμός τους, ο τρόπος ζωής τους είναι τέτοιος που απαιτεί από τα μέλη του αυτή τη διάκριση ανάμεσα στα διαφορετικά είδη χιονιού και οδηγεί κατ' επέκταση και στη γλωσσική κωδικοποίησή τους. Άλλοι πολιτισμοί, όπως ο ελληνικός, κάτι τέτοιο δεν το θεωρεί αναγκαίο και ωφέλιμο σε κάτι, οπότε σύμφωνα με την υπόθεση αυτή οι Έλληνες στερούνται τόσο λεκτικά όσο και γνωστικά αυτών των διακρίσεων. Κάτι ανάλογο συναντάμε και σε κάποια έθνη όπως στις Φιλιππίνες που χρησιμοποιούν ενενήντα δύο διαφορετικές λέξεις για τις διάφορες ποικιλίες ρυζιού που διαθέτουν.
Διακρίνονται δύο εκδοχές αυτής της υπόθεσης:
Υπέρ
Θερμός υποστηριχτής της θεωρίας για τη γλωσσική σχετικότητα υπήρξε ο Φαρμπ (Farb). Ο Φαρμπ το 1974 μελετά Γιαπωνέζες γυναίκες στο Σαν Φρανσίσκο που είχαν παντρευτεί Αμερικανούς στρατιώτες και μιλούσαν αγγλικά με τα παιδιά τους και τους συζύγους τους και ιαπωνικά μεταξύ τους. Ο ερευνητής απέδειξε με το πείραμά του ότι οι στάσεις που εξέφραζαν τα υποκείμενα εξαρτιόνταν από τη γλώσσα την οποία χρησιμοποιούσαν. Έτσι όταν τους ζητήθηκε να συμπληρώσουν τη φράση:«όταν οι επιθυμίες μου συγκρούονται με εκείνες της οικογένειάς μου...» στα ιαπωνικά έλεγαν «...είναι μία στιγμή μεγάλης θλίψης» ενώ στα αγγλικά έλεγαν «...κάνω αυτό που θέλω». Το παράδειγμα αυτό και μόνο δείχνει ότι οι γυναίκες συμπλήρωναν τη φράση ανάλογα με τη γλώσσα που έπρεπε να χρησιμοποιήσουν κάθε φορά και κατ' επέκταση τον πολιτισμό στον οποίο μετέβαιναν υιοθετώντας τη συγκεκριμένη γλώσσα. Κάθε γλώσσα, λοιπόν, οδηγεί σ' έναν ορισμένο γλωσσικό κόσμο που προβάλλει με τη σειρά του πρότυπα συμπεριφοράς και σκέψης.
Υποστηριχτές μάλιστα της ακραίας εκδοχής-γλωσσικός καθορισμός- υπήρξαν και οι Carroll και Casagrande (1958). Αυτοί ασχολήθηκαν με τη γλώσσα των Ινδιάνων Ναβάχο, η οποία εστιάζει στη μορφή των αντικειμένων. Για παράδειγμα, τα ρήματα που χρησιμοποιούνται για να περιγράψουν την πράξη του πιασίματος ενός αντικειμένου, εξαρτώνται από τον τύπο του αντικειμένου στο οποίο αναφέρονται. Παράλληλα, οι ερευνητές γνώριζαν πως οι Αμερικάνοι για να αναγνωρίσουν τα αντικείμενα τα αναγνωρίζουν πρώτα με κριτήριο το μέγεθός τους, στη συνέχεια με κριτήριο το χρώμα τους και τέλος με κριτήριο το σχήμα-μορφή τους. Έτσι, με δεδομένες αυτές τις γνώσεις, συνέκριναν τα παιδιά που μιλούσαν τη γλώσσα των Ναβάχο με παιδιά από την Αμερική που μιλούσαν αγγλικά και με μία ακόμη ομάδα παιδιών που μιλούσε και Ναβάχο και αγγλικά Ενώ τα παιδιά είχαν την ίδια ακριβώς ηλικία οι μελετητές διαπίστωσαν ότι τα παιδιά που μιλούσαν μόνο Ναβάχο ήταν πιο αποτελεσματικά στην αναγνώριση του σχήματος των αντικειμένων συγκριτικά με τις άλλες δύο ομάδες. Για τους Carroll και Casagrande αυτό αποδεικνύει τη δύναμη της γλώσσας να καθορίζει τον τρόπο σκέψης των υποκειμένων.
Κατά
Οι Berlin και Kay (1969) υπήρξαν από τους κυριότερους ερευνητές που αμφισβήτησαν τη θεωρία του γλωσσικού καθορισμού. Αντικείμενο της έρευνας τους ήταν η κωδικοποίηση των χρωμάτων. Με δεδομένο ότι δεν έχουν όλες οι γλώσσες τις ίδιες ετικέτες για τα χρώματα και μάλιστα ορισμένες μπορεί να διαθέτουν μόνο δύο βασικούς όρους χρωμάτων, αναρωτήθηκαν αν οι ομιλητές μίας τέτοιας γλώσσας κωδικοποιούν τα χρώματα με διαφορετικό τρόπο και αν κατ' επέκταση αυτό επηρεάζει τον τρόπο που κατηγοριοποιούν τις διαφορετικές αποχρώσεις. Οι ερευνητές, λοιπόν, χορηγούν στο δείγμα τους 300 διαφορετικούς χρωματισμούς και τους ζητούν να περιγράψουν τα χρώματα αυτά στη γλώσσα τους. Αυτό που διαπίστωσαν με την έρευνά τους ήταν πως όλες οι γλώσσες είχαν τουλάχιστον δύο και το ανώτερο επτά βασικούς όρους για τα χρώματα. Αυτά τα χρώματα οι Berlin και Kay τα ονομάζουν εστιακά και η εφαρμογή τους σ' όλες τις γλώσσες είναι καθολική (γλωσσική καθολικότητα). Μάλιστα το καλύτερο παράδειγμα για το κάθε εστιακό χρώμα ήταν το ίδιο (ανάμεσα στα 300 χρώματα), ανεξάρτητα με τη γλώσσα που μιλούσε ο ομιλητής. Καταληκτικά, λοιπόν, η ιδέα των Berlin και Kay ότι οι χρωματικοί όροι είναι καθολικοί θέτει υπό αμφισβήτηση την υπόθεση της γλωσσικής σχετικότητας.
Μία πιο συγκεκριμένη μελέτη πάνω στην απομνημόνευση και την κωδίκευση των χρωμάτων έγινε από την Heider (1972). Η ερευνήτρια εστιάζει στους Dani της Ινδονησιακής Νέας Γουινέας, οι οποίοι έχουν μόνο δύο χρωματικούς όρους:mili που σημαίνει σκοτεινό και mola που σημαίνει φωτεινό. Το παράδοξο που διαπίστωσε η Heider ήταν ότι παρόλο που στη γλώσσα τους δεν κωδικοποιούνταν όλα τα εστιακά χρώματα, τα υποκείμενα μπορούσαν να αντιληφθούν και να αναγνωρίσουν πιο εύκολα τα εστιακά από τα μη-εστιακά χρώματα. Για την ερευνήτρια, το γεγονός αυτό αποδεικνύει ότι η γλώσσα δεν καθορίζει την αντίληψη και τη σκέψη του ατόμου. Τονίζεται, δηλαδή, και στα δύο πειράματα ότι ακόμη κι όταν η γλώσσα εμποδίζει την επεξεργασία των μη εστιακών χρωμάτων, το υποκείμενο είναι σε θέση να τα αντιληφθεί και να τα αναγνωρίσει, απλώς δεν μπορεί να τα κατονομάσει. Μόνο σ' αυτό το βαθμό μπορεί να γίνει αποδεκτό από τους ερευνητές ότι η γλώσσα επηρεάζει τη σκέψη.
''Συνοψίζοντας, λίγες έρευνες μέχρι τώρα έχουν αποδείξει ότι πράγματι βασικές υποκείμενες έννοιες καθορίζονται από τη γλώσσα (γλωσσικός καθορισμός). Ωστόσο, κοινωνικές έννοιες, όπως είναι η ατομικότητα στο πείραμα του Farb, είναι δυνατόν να καθορίζονται από τον πολιτισμό και συνεπώς από τη γλώσσα που αποτελεί χαρακτηριστικό του εκάστοτε πολιτισμού.''
Πηγές
Κατηγορία:Νόηση Κατηγορία:Σχετικισμός Κατηγορία:Φιλοσοφία του νου Κατηγορία:Ψυχογλωσσολογία
Βλαντίμιρ Μπαϊράμοφ
Ο Βλαντίμιρ Μπαϊράμοφ (τουρκμενικά: Wladimir Baýramow, γεννήθηκε 2 Αυγούστου 1980) είναι πρώην ποδοσφαιριστής από το Τουρκμενιστάν που αγωνιζόταν ως κεντρικός επιθετικός. Είναι πρώτος σκόρερ στην ιστορία της Εθνικής ομάδας του Τουρκμενιστάν με 16 γκολ.
Παραπομπές
Κατηγορία:Τουρκμένιοι ποδοσφαιριστές Κατηγορία:Ποδοσφαιριστές Εθνικής Τουρκμενιστάν Κατηγορία:Ποδοσφαιριστές ΦΚ Αστανά Κατηγορία:Ποδοσφαιριστές ΦΚ Γιενισέι Κρασνογιάρσκ Κατηγορία:Ποδοσφαιριστές Ρουμπίν Καζάν Κατηγορία:Ποδοσφαιριστές Τέρεκ Γκρόζνι Κατηγορία:Ποδοσφαιριστές ΦΚ Χίμκι Κατηγορία:Ποδοσφαιριστές ΦΚ Τόμπολ Κατηγορία:Ποδοσφαιριστές ΦΚ Καϊράτ Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Επιθετικοί ποδοσφαιριστές
Νοβαφέλτρια
Η Νοβαφέλτρια (ιταλικά: Novafeltria) είναι ιταλικός δήμος στην Επαρχία του Ρίμινι, στην περιφέρεια της Εμίλια-Ρομάνια.
Παραπομπές
Κατηγορία:Δήμοι της Επαρχίας του Ρίμινι
Μορτσάνο ντι Ρομάνια
Το Μορτσάνο ντι Ρομάνια (ιταλικά: Morciano di Romagna) είναι ιταλικός δήμος στην Επαρχία του Ρίμινι, στην περιφέρεια της Εμίλια-Ρομάνια.
Παραπομπές
Κατηγορία:Δήμοι της Επαρχίας του Ρίμινι
Χάικ Γιαζιτζιάν
Ο Χάικ Γιαζιτζιάν (1959, Χαλέπι) είναι Αρμένιος ουτίστας, τραγουδιστής και συνθέτης. Για μεγάλο μέρος της ζωής του ζει και δημιουργεί στην Ελλάδα. Ο πρώτος του δίσκος με όνομα «Nihavend Ionga» που κυκλοφόρησε το 1995 από την FM Records δεν είχε ιδιαίτερη απήχηση, αλλά ο δεύτερος που ονομάζεται «Talar» ενίσχυσε σε μεγάλο βαθμό τη δημοτικότητά του.
Βιογραφία
Γεννήθηκε στο Χαλέπι της Συρίας από Αρμένιους γονείς με καταγωγή από την Καισάρεια και το Νεβσεχίρ της Τουρκίας. Το 1980 εγκαταστάθηκε και ξεκίνησε να εργάζεται στην Ελλάδα.
Εξωτερικοί σύνδεσμοι
Κατηγορία:Αρμένιοι μουσικοί
Πενναμπίλλι
Το Πενναμπίλλι (ιταλικά: Pennabilli) είναι ιταλικός δήμος στην Επαρχία του Ρίμινι, στην περιφέρεια της Εμίλια-Ρομάνια.
Παραπομπές
Κατηγορία:Δήμοι της Επαρχίας του Ρίμινι
Βερθόλδος Ε΄ του Τσέρινγκεν
Ο Βερθόλδος Ε΄ (γερμ.: Berthold V. von Zähringen, 1160 - 18 Φεβρουαρίου 1218) ήταν δούκας του Τσέρινγκεν μέχρι τον θάνατό του, διαδεχόμενος τον πατέρα του, Βερθόλδος Δ΄ του Τσέρινγκεν, το 1186.
Βιογραφία
Ήταν ο μόνος γιος του Μπέρτολντ Δ΄, δούκα του Τσέρινγκεν και της Χάιλβιγκ του Φρόμπουργκ.
Διαδέχθηκε τον πατέρα του το 1186. Μείωσε τη δύναμη των ευγενών της Βουργουνδίας και αποίκισε την περιοχή που σήμερα είναι γνωστή ως Berner Oberland (αλπικό τμήμα του καντονιού της Βέρνης) και την περιοχή της Λουκέρνης. Επέκτεινε την πόλη του Τουν και ίδρυσε τη Βέρνη το 1191, που έγινε έδρα του. Πάντως στη μάχη του Ούλριχεν το 1211 απέτυχε να επεκταθεί στο Βαλαί.
Το 1218 απεβίωσε στο Φράιμπουργκ σε ηλικία 58 ετών. Ήταν ο τελευταίος του κλάδου του καθώς από το γάμο του με την Κλεμέντια του Οξόν δεν μαρτυράται σαφής ύπαρξη απογόνων· οι γαίες του διανεμήθηκαν στους Έγκινο Δ΄, κόμη του Ούραχ και Ούλριχ Γ΄, κόμη του Κίμπουργκ, συζύγων των δύο αδελφών του Μπέρτολντ Ε΄, Αγνής και Άννας αντίστοιχα, ενώ η Βέρνη έγινε αυτοδιοικούμενη "ελεύθερη αυτοκρατορική πόλη" (Freie Reichsstadt), υπαγόμενη μόνο στον βασιλιά της Γερμανίας.
Πηγές
Κατηγορία:Οίκος του Τσέρινγκεν
Νέα Ακρόπολη
μικρογραφία|Το logo της Νέας Ακρόπολης Η Νέα Ακρόπολη (ΝΑ, ισπανικά: Organización Internacional Nueva Acrópolis "OINA" – Organisation Internationale Nouvelle Acropole, association internationale sans but lucratif) είναι ένας διεθνής μη κερδοσκοπικός οργανισμός που ιδρύθηκε στην Αργεντινή το 1957 από τον Χόρχε Άνχελ Λιβράγκα Ρίτζι. Αυτοχαρακτηρίζεται φιλοσοφική σχολή, αν και ορισμένοι ερευνητές την χαρακτηρίζουν ως νεο-θεοσοφικό θρησκευτικό κίνημα. Ο τωρινός πρόεδρος είναι η Ντέλια Στέινμπεργκ Γκουσμάν.
Η ΝΑ είναι εγγεγραμμένη στο Βέλγιο ως διεθνής μη κερδοσκοπική ένωση από το 1981. Ο οργανισμός κατηγορήθηκε από μερικούς μελετητές και ερευνητές ότι είναι ακροδεξιά αίρεση. Η ΝΑ ισχυρίζεται ότι δεν έχει πολιτική ή θρησκευτική σχέση.
Στόχοι
Η Νέα Ακρόπολη περιγράφει τις ιδρυτικές αρχές της ως εξής:
Σύμφωνα με το ψήφισμα του 2018 της συνέλευσης του οργανισμού, η Νέα Ακρόπολη δραστηριοποιείται σε τρεις κύριους τομείς: τη φιλοσοφία, τον πολιτισμό και τον εθελοντισμό.
Διδασκαλία
Η οργάνωση χαρακτηρίζεται ως σχολή φιλοσοφίας, κατανοητή ως «τρόπος ζωής (...), ως μέσο πρόσβασης στην πνευματική γνώση και την συλλογική και ατομική υλοποίηση». [Σύμφωνα με την ιστοσελίδα του οργανισμού, το επίσημο εισαγωγικό πρόγραμμα περιλαμβάνει τις φιλοσοφίες του βουδισμού, του Θιβέτ, της Κίνας, της Ελλάδας και της Ρώμης μεταξύ άλλων. Η σχολή προσφέρει επίσης προηγμένες σπουδές σε μαθήματα όπως η ψυχολογία, η ιστορία της φιλοσοφίας και η συμβολογία. Ένα άρθρο που δημοσιεύεται από τον οργανισμό στο The Parliamentary Review αναφέρει ότι η ΝΑ είναι ένα εκπαιδευτικό φιλανθρωπικό ίδρυμα που προωθεί την ανανέωση της φιλοσοφίας στην «κλασική παράδοση».
Ο μελετητής του δυτικού εσωτερισμού Antoine Faivre υποστηρίζει ότι ο Χόρχε Άνχελ Λιβράγκα Ρίτζι ήθελε να δημιουργήσει μια «εκλεκτική και ορθολογική προσέγγιση» μεταξύ Ανατολικής και Δυτικής σκέψης και ότι εκτός από την μελέτη αρχαίων πηγών, η Νέα Ακρόπολη προσπαθεί επίσης να προάγει σύγχρονους συγγραφείς όπως ο Καρλ Γιουνγκ, Μίρτσεα Ελιάντε, Τζον Κάμπελ, Γκίλμπερτ Ντουράντ, Χένρυ Κόρμπιν, Πωλ Ρικέρ, Ντέν Ρούντιαρ, Ζαν Σεβαλιέρ, Εντγκάρ Μορέν, Πυθαγόρας, Πλάτωνας, Νεοπλατωνισμός, Αλεξανδρινός Ερμητισμός, Αναγεννησιακή φιλοσοφία, Γιάκομπ Μπέμε και Ελένα Πετρόβνα Μπλαβάτσκυ, Ανατολική φιλοσοφία ιδίως μέσω των τριών σχολών Purushiac, της Μαχαγιάνα και του Θιβετιανού Βουδισμού)».
Σύμφωνα με τον Clarke, η ΝΑ διδάσκει έναν ορισμένο Εσωτερικό αποκαλυπτισμό σχετικά με την επικείμενη ηλικία του Υδροχόου, η οποία σύμφωνα με την ομάδα «θα προκαλέσει μεγάλο πόνο και πόνο στην αρχή». Έχει επίσης περιγραφεί ως ομάδα πνευματισμού.
Υποδοχή και κριτική
Οι μουσικοί διαγωνισμοί της διοργάνωσης προσελκύουν πολλούς συμμετέχοντες, όπως ο Διεθνής Διαγωνισμός Πιάνου Delia Steinberg που διεξάγεται στη Μαδρίτη της Ισπανίας και ο Περουβιανός Εθνικός Μουσικός Διαγωνισμός για τη νεολαία "Nueva Acropolis". Ο εορτασμός του εορτασμού της 150ής επετείου του Μαχάτμα Γκάντι, που πραγματοποιήθηκε στο Μουμπάι της Ινδίας, από το 2018, εγκρίθηκε από τον δεξιό πρωθυπουργό της Ινδίας Ναρέντρα Μόντι, τον Δαλάι Λάμα και τον Ντέβεντρα Φαδνάβις.
Η Νέα Ακρόπολη πραγματοποιεί δραστηριότητες γύρω από την Ημέρα της Παγκόσμιας Φιλοσοφίας στα κέντρα της σε όλο τον κόσμο, σε συνεργασία με την UNESCO στο Νέο Δελχί.
Οργάνωση και δομή
Σύμφωνα με το Manual del Dirigente του 1976 (Leader's Handbook), η δομή του οργανισμού ήταν πυραμιδική και ιεραρχική. Το υψηλότερο επίπεδο είναι η Παγκόσμια Διοίκηση, ένα γραφείο που κάποτε ανήκε στον Λιβράγκα και την σύζυγό του, γνωστή ως ADA-JAL. Υπό την Παγκόσμια Διοίκηση είναι ο Κηδεμόνας των Σφραγίδων, κάτω από αυτό οι Ηπειρωτικές Διοικήσεις, κάτω από αυτές τις Κεντρικές Διοικήσεις, ακολουθούμενες από τους Εθνικούς ή Ομοσπονδιακούς Συμβούλους, τις Εντολές Ενιαίας Ζώνης και τους Διευθυντές των Υποκαταστημάτων.
Ο "Χρυσός ΄Άξονας" χρησιμοποιείται ως σύμβολο που δίνεται μόνο σε μια ελίτ των μελών που είναι γνωστοί ως "hachados" (κάτοχοι αξόνων) και αυτή η τιμή θα μπορούσε να δοθεί και να αποσυρθεί από την Παγκόσμια Διοίκηση. Αυτοί οι hachados προτείνονται από τις Κεντρικές Διοικήσεις λόγω των προσόντων τους και υποτίθεται ότι απέχουν από την ιδιοκτησία μιας περιουσίας πέρα από τις βασικές ανάγκες τους. Οι hachados μπορούν να ζητήσουν συνταξιοδότηση για λόγους όπως η ηλικία ή η υγεία και η οργάνωση θα πρέπει να είναι υπεύθυνη για τη ζωή τους στα τελευταία τους χρόνια. Αν το άτομο αποσυρθεί ως hachados μπορεί να κρατήσει τις τιμές, αλλά επιστρέφει το τσεκούρι, αν το καθεστώς του ατόμου ως hachados ανακληθεί τότε το τσεκούρι επιστρέφετε και καταστρέφεται.
Το ίδιο το εγχειρίδιο εκφράζει στη σελίδα 3 ότι το περιεχόμενό του πρέπει να παραμείνει μυστικό όχι μόνο από το κοινό αλλά από κάθε μη κατευθυνόμενο μέλος της οργάνωσης. Ορίζει επίσης ότι ισχύει για τους ηγέτες να κρύβουν τις ιδέες, τις σκέψεις και τις αντιλήψεις τους όταν μιλούν δημόσια ή τις προσαρμόζουν στις επιθυμίες του ακροατή και ότι τα περισσότερα σύμβολα, χαιρετισμούς και έθιμα της οργάνωσης θα πρέπει να κρατούνται μυστικά όπως άλλα πολιτικά κινήματα τα έχουν χρησιμοποιήσει στο παρελθόν κηλιδώνοντας την εικόνα της στο δημόσιο μάτι.
Το Reglamento para miembros (Κανονισμοί των μελών) της οργάνωσης θεσπίζει μια σειρά κανόνων για τους συμμετέχοντες, συμπεριλαμβανομένης της υποχρέωσης τουλάχιστον 12 ωρών εθελοντικής εργασίας μηνιαίως (αν και αυτές μπορεί να αυξηθούν εάν το άτομο τιμωρηθεί ή αν δεν μπορεί να πληρώσει τις μηνιαίες πληρωμές), η απαγόρευση τις οποιουδήποτε είδους κριτικής απέναντι στους ηγέτες και τους συναδέλφους τους "στην πρώην καθ 'οιονδήποτε τρόπο, στην συνέχεια στις προσωπικές τους υποθέσεις", η απαίτηση των μαθητών να σταθούν όρθιοι οποιαδήποτε στιγμή ο δάσκαλος εισέρχεται στο δωμάτιο, η υποχρεωτική χρήση γραβάτας και σακακιού για άνδρες και φούστες για γυναίκες σε όλες τις επίσημες εκδηλώσεις και η αποφυγή κάθε είδους ανηθικότητας, μεταξύ άλλων. Η στολή των Σωμάτων Ασφαλείας είναι ένα μαύρο σακάκι και παντελόνι και ένα κόκκινο περιβραχιόνιο στο δεξί χέρι.
Αυτός ο κανονισμός καθιερώνει επίσης την ύπαρξη των «ζωντανών δυνάμεων» ή υποομάδων. Γυναίκες Ταξιαρχίες, (Αντρικές) Ταξιαρχίες και Σώματα Ασφαλείας.
μικρογραφία|Κέντρο της Νέα Ακρόπολη στη Μεντεγίν της Κολομβίας.
Πολιτική ιδεολογία
Σύμφωνα με τον Μιγκέλ Μαρτίνες, πρώην μέλος της ομάδας, η ΝΑ ακολουθεί μια υπερσυντηρητική ιδεολογία που επηρεάζεται έντονα από την Παραδοσιοκρατία και υποστηρίζει μια ιεραρχική και πειθαρχημένη κοινωνία με ιδεολογικές αντιλήψεις που επηρεάζονται από τον Πλάτωνα, τον Νίτσε και τον Κομφούκιο και θεωρεί τη δημοκρατία παρακμιακή σε αντίθεση με το ιδανικό μοντέλο της κοινωνίας το οποίο θα είναι ένα ισχυρό σύστημα καστών υπό μια εσωτερική θεοκρατία. Το ιστολόγιο Escépticos υποστηρίζει ότι η ΝΑ πιστεύει ότι η λευκή φυλή χωρίζεται σε επτά υποκείμενα που έχουν επίσης ιεραρχηθεί όπου οι Γερμανοί είναι οι πιο ανυψωμένοι και οι Εβραίοι λιγότερο. Σύμφωνα με το πρώην μέλος της ΝΑ, ο οποίος έδωσε συνέντευξη το 2014 από το Vice, οι ομοφυλόφιλοι δεν επιτρέπεται να είναι μέλη της ΝΑ. Σύμφωνα με την οργάνωση Víctimas de sectas, το κείμενο της Νέας Ακρόπολης Cortesía Acropolitana αναφέρει ότι οι ομοφυλόφιλοι και οι αμφιφυλόφιλοι δεν μπορούν να είναι μέλη της ΝΑ, και ότι δεν είναι όλοι ίσοι ούτε ότι οι γυναίκες είναι ίσες με τους άνδρες.
Η οργάνωση έχει κατηγορηθεί για νεοφασισμό και νεοναζισμό. Η Νέα Ακρόπολη καταδικάζει τον ναζισμό, τον ρατσισμό και τον πολιτικό εξτρεμισμό και ορισμένοι μελετητές και αναρχικοί ισχυρίζονται ότι ο οργανισμός είναι μια υπερσυντηρητική, ιεραρχική οργάνωση,  και κριτική και σκεπτικιστική απέναντι στην δημοκρατία επηρεαζόμενη από τον Πλατωνισμό και την Παραδοσιοκρατία και από τα γραπτά της Ελένης Μπλαβάτσκυ και του Ρενέ Γκενόν. Η Θεοσοφική Εταιρία αρνείται επισήμως κάθε σύνδεσμο με τον Λιβράγκα και ισχυρίζεται ότι ο Λιβράγκα εκδιώχθηκε από την οργάνωση λόγω της σύνδεσής του με τον εξτρεμισμό της άκρας δεξιάς και του ναζισμού. Ο καθηγητής Νίκολας Γκούντρικ-Κλάρκ ανέφερε ότι «η δομή, η οργάνωση και ο συμβολισμός της Νέας Ακρόπολης είναι σαφώς επηρεασμένες σε φασιστικά μοντέλα».
Εξωτερικοί σύνδεσμοι
Κατηγορία:Μη κερδοσκοπικοί οργανισμοί
Η Συμμορία των Εντιμότατων
Η ταινία Η Συμμορία των Εντιμότατων (Πρωτότυπος τίτλος: The Lavender Hill Mob), γνωστή επίσης και με τον τίτλο Η Υπόθεσις του Λάβεντερ Χιλ, είναι κομεντί, παραγωγής 1951 σε σκηνοθεσία Τσαρλς Κράιτον και σενάριο Τόμας Κλαρκ. Πρωταγωνιστές της ταινίας είναι οι Άλεκ Γκίνες και Στάνλεϊ Χόλογουεϊ. Ο τίτλος της ταινίας αναφέρεται στην οδό Λάβεντερ Χιλ στο προάστειο Μπάτερσι του Λονδίνου. Η ταινία βραβεύτηκε με Όσκαρ Καλύτερου Πρωτότυπου Σεναρίου στην τελετή του 1952.
Πλοκή
Ο Χένρι Χόλαντ (Άλεκ Γκίνες), ένας ντροπαλός τραπεζικός υπάλληλος είναι υπεύθυνος για τη μεταφορά του χρυσού για δυο δεκαετίες. Ο άνδρας φαίνεται αφοσιωμένος στη δουλειά του, αλλά στην πραγματικότητα έχει καταστρώσει ένα σχέδιο με τη βοήθεια του οποίο πρόκειται να ληστέψει το πολύτιμο φορτίο κι έπειτα να αποσυρθεί. Η γνωριμία του με τον Άλφρεντ Πέντλμπερι (Στάνλεϊ Χόλογουεϊ), τον νέο ένοικο της πανσιόν στο Λάβεντερ Χιλ, στην οποία διαμένει ο Χόλαντ, αποδεικνύειται καθοριστική για την πραγματοποίηση του σχεδίου του. Ο Πέντλεμπερι έχει στην κατοχή του ένα χυτήριο στο οποίο λιώνει διάφορα μέταλλα και δημιουργεί σουβενίρ (όπως για παράδειγμα ομοιώματα του Πύργου του Άιφελ) τα οποία πωλούνται σε πολλά τουριστικά θέρετρα ανά τον κόσμο. Ο Χόλαντ προτείνει λοιπόν στον Πέντλμπερι να συνεργαστούν και να μοιραστούν τα κέρδη. Έπειτα οι δυο τους προσλαμβάνουν τους Λάκερι Γουντ (Σίντνεϊ Τζέιμς) και Σόρτι Φίσερ, δυο επαγγελματίες ληστές για να τους βοηθήσουν να πραγματοποιήσουν το σχέδιο. Η ληστεία πραγματοποιείται με επιτυχία και ο Πέντλμπερι λιώνει τις ράβδους του χρυσού στο χυτήριό του μετατρέποντάς τες σε ομοιώματα του Πύργου του Άιφελ κι έπειτα τις στέλνει στη Γαλλία. Εκεί όμως χάρη σε ένα λάθος της ιδιοκτήτριας του μαγαζιού αναμνηστικών ειδών, τα ομοιώματα πέφτουν στα χέρια μιας ομάδας Αγγλίδων μαθητριών.
Πληροφορίες παραγωγής
Η ιδέα για την υπόθεση της ταινίας προήλθε από έρευνα του σεναριογράφου Τόμας Κλαρκ, ενώ έγραφε το σενάριο του Η Συμμορία της γέφυρας του Λονδίνου (Pool of London, 1951). Ρώτησε τους εργαζόμενους στην Τράπεζα της Αγγλίας τις απόψεις τους για την τέλεια ληστεία και μέσα από την έρευνα αυτή συνέλαβε την ιδέα για έναν τραπεζικό υπάλληλο που ληστεύει την ίδια την τράπεζα στην οποία δουλεύει. Τα γυρίσματα έγιναν στο Λονδίνο και το Παρίσι.
Υποδοχή και Βραβεία
Η ταινία έλαβε την εύνοια των κριτικών και η ακαδημία του αμερικανικού κινηματογράφου την τίμησε με Όσκαρ Καλύτερου Πρωτότυπου Σεναρίου. Ο Άλεκ Γκίνες έλαβε την πρώτη του υποψηφιότητα για Όσκαρ Α' Ανδρικού Ρόλου, το οποίο έχασε από τον Γκάρι Κούπερ που κρίθηκε νικητής για την ερμηνεία του στην ταινία του Φρεντ Τσίνεμαν Το τρένο θα σφυρίξει τρεις φορές (High Noon). Η ταινία βραβεύτηκε επίσης με βραβείο BAFTA καλύτερης ταινίας το 1951 και το Βρετανικό Ινστιτούτο Κινηματογράφου την κατέταξε στην 17η θέση στη λίστα με τις καλύτερες 100 ταινίες όλων των εποχών.
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Ερμάνος Β΄ της Βάδης
Ο Ερμάνος Β΄ (γερμ.: Hermann II., 1060 - 7 Οκτωβρίου 1130) από τον Οίκο του Τσέρινγκεν ήταν μάργραβος του Μπάντεν (1074-1130).
Βιογραφία
Ήταν ο μόνος γιος του Χέρμαν Α΄ και της Γιούντιτ του Μπάκνανκ-Ζούλιχγκαου. Έγινε μαρκήσιος της Βερόνας (1112-1130).
Ονόμαζε τον εαυτό του κύριο του Μπάντεν, κόμη του Μπρίσγκαου και μαρκήσιο της Βερόνας. Περί του 1070 άρχισε το κτίσιμο του κάστρου Χόενμπαντεν επάνω από τα ερείπια μίας Κελτικής κατασκευής. Ξαναέκτισε τη μονή Αυγουστίνων, που είχε ικοδομήσει ο πατέρας του το 1123 στο Μπάκνανκ.
Πότζο Τορριάνα
Το Πότζο Τορριάνα (ιταλικά: Poggio Torriana) είναι ιταλικός δήμος στην Επαρχία του Ρίμινι, στην περιφέρεια της Εμίλια-Ρομάνια.
Ερμάνος Β΄ της Βάδης
Πηγές
Χερμαν 02
Πότζο Τορριάνα
Παραπομπές
Κατηγορία:Δήμοι της Επαρχίας του Ρίμινι
Πρωτάθλημα Επιτραπέζιας Αντισφαίρισης Σκωτίας
Το Πρωτάθλημα Επιτραπέζιας Αντισφαίρισης Σκωτίας (αγγλικά: Scottish National Table Tennis Championships) είναι το εθνικό ατομικό πρωτάθλημα στην επιτραπέζια αντισφαίριση της Σκωτίας, που διοργανώνεται από την Ομοσπονδία Επιτραπέζιας Αντισφαίρισης Σκωτίας (Table Tennis Scotland).